Diari Oficial de la Generalitat Valenciana


Sumari del DOGV 9291, del 04-03-2022 (2022/1816)

Extracte de la Resolució de 25 de febrer de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1816


Data del document
:   25-02-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 25 de febrer de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023. [2022/1816]  
  
BDNS (identif.): 612808.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/612808  
  
Primer. Persones beneficiàries  
Podran beneficiar-se d'aquestes beques, joves amb titulació universitària que, en la data de finalització del termini de les sol·licituds, complisquen els requisits recollits en el resolc cinqué de la convocatòria.  
  
  
Segon. Objecte  
Convocar la concessió, en règim de concurrència competitiva, de cinc beques en matèria de cooperació al desenvolupament i d'implementació i seguiment de l'Agenda 2030 de Desenvolupament Sostenible, per a completar la formació de joves amb titulació universitària mitjançant la realització de pràctiques professionals en les dependències de la conselleria amb competències en matèria de participació, transparència, cooperació i qualitat democràtica durant els exercicis 2022 i 2023, dirigides a la millora i especialització professional de les persones amb les següents titulacions oficials universitàries: màster universitari oficial en Cooperació al Desenvolupament per a les beques en matèria de Cooperació al Desenvolupament i llicenciatura o grau en Dret, llicenciatura o grau en Ciències Polítiques, Educació Social, Gestió i Administració Pública, Pedagogia, Psicologia, Sociologia o Treball Social, per a les beques en matèria de compliment de l'Agenda 2030 per al Desenvolupament Sostenible.  
  
Tercer. Bases reguladores  
La convocatòria s'ajustarà a les bases reguladores aprovades per l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la Conselleria, publicades en el Diari Oficial de la Generalitat Valenciana núm. 8692, de data 5 de desembre de 2019, i per l'Ordre 4/2021, de 10 d'agost, de la Conselleria de Participació, Transparència, Cooperació i Qualitat Democràtica, que la modifica, publicada en el Diari Oficial de la Generalitat Valenciana núm. 9153, de data 17 d'agost de 2021.  
  
Quart. Import  
Les beques previstes en la present convocatòria es finançaran amb càrrec a las següents aplicacions pressupostàries i desglossament d'anualitats del pressupost de la Generalitat per a l'exercici 2022, i el seu equivalent per a l'exercici 2023, condicionat a l'existència de crèdit adequat i suficient en els pressupostos de la Generalitat per a l'exercici 2023:  
- Aplicació 76.31.52.328.05, línia S6569000. Beques de formació en cooperació al desenvolupament  
Anualitat 2022: 19.000,00 euros  
Anualitat 2023: 11.000,00 euros  
Quantia total màxima: 30.000,00 euros  
- Aplicació 72.32.79.601.11, línia S8355000. Beques per a la realització de pràctiques professionals en la Subdirecció d'Implementació i Seguiment de l'Agenda 2030.  
Anualitat 2022: 29.000,00 euros  
Anualitat 2023: 16.000,00 euros  
Quantia total màxima: 45.000,00 euros  
  
Cinqué. Termini de presentació de les sol·licituds  
El termini per a la presentació de sol·licituds serà de deu dies hàbils comptats a partir de l'endemà de la publicació en extracte de la present resolució en el Diari Oficial de la Generalitat Valenciana.  
  
Sisé. Altres dades  
1. Les persones aspirants a obtindre una beca presentaran, exclusivament per via electrònica, una única sol·licitud i el currículum de manera completa, segons models normalitzats.  
2. Tots dos documents són obligatoris i estaran accessibles en la seu electrònica de la Generalitat, https://sede.gva.es. Per a poder realitzar la presentació electrònica, la persona sol·licitant haurà de disposar d'algun dels sistemes de signatura electrònica admesos en la seu electrònica de la Generalitat.  
En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
3. Criteris de valoració  
Els criteris que han de servir de base per a l'atorgament de les beques convocades mitjançant la present resolució són els descrits en l'article 11 de l'Ordre 1/2019.  
4. Durada  
El període de durada de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de durada podrà prorrogar-se sense necessitat d'una nova convocatòria per un període màxim de dotze mesos addicionals, sempre que existisca crèdit adequat i suficient, i que l'exercici de l'activitat que s'està efectuant així ho requerisca o aconselle.  
5. Règim de pagaments  
A l'efecte de pagament i justificació de les beques, s'estarà al que s'estableix en l'article 14 de l'Ordre 1/2019.  
  
València, 25 de febrer de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.